కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Ranchi Stadium: ప్రారంభోత్సవానికి మహీ నిరాకరణ.. ఫిదా అవుతున్న ఫ్యాన్స్
ధోనీ మరోసారి తన సింప్లిసిటీని చాటుకున్నాడు. ఆటలోనే కాదు వినమ్రతలోనూ తన తర్వాతే ఎవరైనా నిరూపించుకున్నాడు. తన పేరిట ఏర్పాటు చేసిన పెవిలియన్ ప్రారంభోత్సవానికి నిరాకరించాడు.
Samayam Telugu | Updated:
Mar 7, 2019, 10:41AM IST
Ranchi Stadium: ప్రారంభోత్సవానికి మహీ నిరాకరణ.. ఫిదా అవుతున్న ఫ్యాన్స్
హైలైట్స్
ధోనీ మరోసారి తన సింప్లిసిటీని చాటుకున్నాడు.
ఆటలోనే కాదు వినమ్రతలోనూ తన తర్వాతే ఎవరైనా నిరూపించుకున్నాడు.
తన పేరిట ఏర్పాటు చేసిన పెవిలియన్ ప్రారంభోత్సవానికి నిరాకరించాడు.
ఆటలోనే కాదు, వినమ్రతలోనూ, సింప్లిసిటీలోనూ ధోనీ తర్వాతే ఎవరైనా అని మరోసారి రుజువైంది. క్రికెట్లో ఎన్నో ఘనతలను సాధించిన మహీ.. తనెందుకు ప్రత్యేకమో మరోసారి చాటుకున్నాడు. జేఎస్‌సీఏ స్టేడియంలో తన పేరిట ఏర్పాటు చేసిన పెవిలియన్ ప్రారంభోత్సవానికి అధికారులు ఆహ్వానించగా.. ధోనీ సున్నితంగా తోసి పుచ్చాడు. భారత్, ఆస్ట్రేలియా మధ్య రాంచీ వేదికగా మూడో వన్డే జరగనున్న సంగతి తెలిసిందే. ఈ మ్యాచ్ ప్రారంభానికి ముందు ధోనీ పేరిట పెవిలియన్‌ను అతడితోనే ప్రారంభించాలని జార్ఖండ్ స్టేట్ క్రికెట్ అసోసియేషన్ వర్గాలు భావించాయి.
అదే విషయాన్ని మహీకి చెప్పగా.. నా సొంత ఇంట్లో ఆవిష్కరించేందుకు ఏముంటుందని ప్రశ్నించాడు. ‘నేను ఈ గ్రౌండ్లో భాగం. తన సొంతింట్లో ఎవరైనా ఎలా ఆవిష్కరించుకుంటార’ని ధోనీ ఎదురు ప్రశ్నించాడు. ఈ పెవిలియన్‌ను తనే ప్రారంభించడమంటే.. ఈ గ్రౌండ్లో తాను భాగం కాదని ధోనీ భావించాడు. జార్ఖండ్ క్రికెట్ అసోసియేషన్ పట్ల ధోనీ ఎంత గొప్పగా ఆలోచిస్తున్నాడో చెప్పడానికి ఈ ఘటనే నిదర్శనమని జేఎస్‌సీఏ సెక్రటరీ దేబశిశ్ చక్రవర్తి తెలిపారు.
డ్రెస్సింగ్ రూంలో కూర్చున్న ఆటగాళ్లకు మహేంద్ర సింగ్ ధోనీ పెవిలియన్‌ను ఏర్పాటు చేశారు. ఇప్పటికే ముంబైలోని వాంఖడే మైదానంలో సునీల్ గవాస్కర్ స్టాండ్, ఢిల్లీలోని ఫిరోజ్ షా స్టేడియంలో వీరేంద్ర సెహ్వాగ్ గేట్ ఉన్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.